open-index/open-wikipedia-markdown huggingface dataset:
Savonlinnan seurakunta

**Savonlinnan seurakunta** on Savonlinnan kaupungin sekä Enonkosken, Rantasalmen ja Sulkavan kuntien alueella toimiva Suomen evankelis-luterilaisen kirkon seurakunta. Se kuuluu Mikkelin hiippakuntaan ja Etelä-Savon tuomiorovastikuntaan. Seurakunta on perustettu vuonna 1932. Seurakunnan kirkkoherra on Sammeli Juntunen.

Savonlinnaan seurakuntaan on liitetty vuosien varrella lukuisia seurakuntia. Vuonna 1995 Savonlinnan ja Säämingin seurakunnat yhdistyivät Savonlinna-Säämingin seurakunnaksi. Vuonna 2009 siihen liitettiin Kerimäen seurakuntaan kuulunut Savonrannan kirkkopiiri. Seurakunnan nimeksi tuli jälleen Savonlinnan seurakunta vuonna 2013, kun Enonkosken, Kerimäen ja Punkaharjun seurakunnat lakkautettiin ja liitettiin siihen kappeliseurakuntina. Vuonna 2016 myös Rantasalmen seurakunnasta tuli Savonlinnan seurakunnan kappeliseurakunta. Sulkavan seurakunta liitettiin Savonlinnan seurakuntaan vuoden 2023 alussa. 

Seurakunnalla on käytössään useita kirkkoja ja muita toimitiloja.

Vuoden 2025 lopussa Savonlinnan seurakuntaan kuului 26&nbsp;227 jäsentä, mikä oli noin 69,4 prosenttia sen toimialueen asukkaista. Seurakunnan jäsenmäärä on ollut 2000-luvulla selvässä laskussa.

## Seurakunnan kirkot
*Savonlinnan tuomiokirkko 

*Enonkosken kirkko
*Kerimäen kirkko
*Punkaharjun kirkko
*Rantasalmen kirkko
*Savonrannan kirkko
*Sulkavan kirkko
*Lohikosken kirkko

## Lähteet
Kuninkuusravit 1999

**Kuninkuusravit 1999** järjestettiin Porin raviradalla 31. heinäkuuta – 1. elokuuta 1999. Kyseessä olivat järjestyksessään 68. Kuninkuusravit ja viidennet Porissa pidetyt. Aikaisemmin Porissa oli kilpailtu vuosina 1950, 1966, 1972 ja 1980. Ravikuninkuuden voitti Kaarlo Ahokkaan ohjastama Viesker ja kuningatartittelin Heikki Parviaisen ohjastama I.P. Sukkula. Vieskerille kuninkuus oli jo neljäs perättäinen ja I.P. Sukkula puolestaan oli voittanut kuningatarkisan aikaisemmin vuonna 1996.

Vuoden 1999 Kuninkuusravit myönnettiin Porille marraskuussa 1996. Yleisöä oli noin 47&nbsp;000 katsojaa, joka oli Kuninkuusravien uusi ennätys.

## Kuninkuuskilpailu
Kolme edellistä ravinkuninkuutta voittanut Viesker hallitsi lauantaina juostua avustamatkaa helposti keulapaikalta. Toiseksi sijoittui Matukka ja kolmanneksi lähes koko matkan ulkoratoja kiertänyt El Vihuri. Mailin kilpailussa Viesker juoksi jälleen johtopaikalla Matukan kestäessä toiseksi sen rinnalta. Kolmanneksi kiri Rick, kun El Vihuri pudotti yhden kengistään ja kadotti samalla ravinsa. 

Viesker koki ainoan tappionsa päätösmatkalla, josta muodostui El Vihurin näytös. El Vihuri juoksi koko matkan Vieskerin rinnalla ja painui ohitse loppukaarteessa. Viesker kuitenkin johti El Vihuria ennen päätösmatkaa 5,4 sekunnilla, joten kokonaiskilpailun voitto ei ollut uhattuna. El Vihuri teki voittojuoksussaan 3 100 metrin uuden Suomen ennätyksen 25,4 rikkomalla Vekselin vuonna 1984 Joensuun kuninkuusraveissa ravaaman ennätyksen. Vieskerin tappio puolestaan katkaisi oriin 16 kilpailun voittoputken.

### Osallistujat

### Tulokset

## Kuningatarkilpailu
Lauantain avausmatkan voitti I.P. Sukkula, vaikka juoksi lähes koko matkan kärjen rinnalla kolmannella radalla. Johtavan rinnalla ravannut Venta ohitti keulapaikalla juosseen Voimariinan, mutta joutui I.P. Sukkulan lisäksi viime metreillä päästämään ohitseen myös takaa kirineet Palma II:n, Messin ja V.H. Suvittaren.

Maililla takarivin uloimmalta radalta lähtenyt I.P. Sukkula joutui jälleen kiertämään ulkoratoja ja sijoittui neljänneksi V.H. Suvittaren, Messin ja Ujan jälkeen. Päätösmatkalla I.P Sukkula siirtyi kärkeen kilpailun puolivälissä ja sai rinnalleen kokonaiskilpailun toisena olleen Messin. Varsinaista taistelua kuningatartittelistä ei kuitenkaan nähty, sillä I.P. Sukkula karkasi loppukaarteessa ja voitti noin 30 metrillä. Kokonaiskilpailun toinen oli Messi ja kolmas Palma II.

### Osallistujat

### Tulokset

## Muut suurkilpailut
Kuninkuusraviviikonlopun muissa suurkilpailuissa 4-vuotiaiden Pikkuprinssin voitti Lauri Turusen ohjastama M.A. Viki ja 5-vuotiaiden Pikkukunkun Ari Moilasen ohjastama Liising.

## Lähteet
Tammisaaren Säästöpankki

**Tammisaaren Säästöpankki** (virallisesti: *Ekenäs Sparbank Ab*) on vuonna 1859 perustettu itsenäinen säästöpankki. Pankki on Suomen vanhin yhä toiminnassa oleva pankki. Tammisaaren Säästöpankin kotipaikkakunta on Raasepori, ja sillä on konttorit Tammisaaressa, Karjaalla, Kirkkonummella, Inkoossa ja Hangossa. Pankin Tammisaaressa sijaitsevan pääkonttorin on suunnitellut arkkitehti Alvar Aalto.

## Lähteet
Tšerkasyn piiri

**Tšerkasyn piiri** () on hallinnollinen piiri Ukrainan keskiosissa Tšerkasyn alueella. Piiriä  laajennettiin merkittävästi heinäkuussa 2020. Tšerkasyn piiri rajautuu idässä Zolotonošan piiriin ja Krementšukin tekojärveen, etelässä Kirovohradin alueeseen,  lännessä Zvenyhorodkan piiriin ja pohjoisessa Kiovan alueeseen. Piirin hallinnollinen keskus on Tšerkasy (272&nbsp;651 as., 2021).

Tšerkasyn piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Volynian alueen piirien lukumäärän neljään. Aiempaa laajemman Tšerkasyn piirin pinta-alaksi tuli 6&nbsp;870,8 neliökilometriä.

Ukrainan tilastokeskus arvioi Tšerkasyn piirin väkiluvuksi 591&nbsp;313 (1.1.2021). Kaupunkilaisiksi luokiteltiin 70,2 prosenttia piirin asukkaista (415&nbsp;124 as.) eli seitsemän kaupungin (Horodyštše, Kamjanka, Kaniv, Korsun-Ševtšenkivskyi, Smila, Tšerkasy ja Tšyhyryn) ja kahden kaupunkityyppisen taajaman väestö. 

## Lähteet

## Aiheesta muualla
Perhe Addams 2

**Perhe Addams 2** (*The Addams Family 2*) on vuonna 2021 ensi-iltansa saanut yhdysvaltalainen tietokoneanimaatiolla tehty komediaelokuva. Se on jatko-osa vuoden 2019 elokuvalle *[[Perhe Addams]]*.

## Ääninäyttelijät

## Lähteet

## Aiheesta muualla
* ''Perhe Addams 2'' Metacriticissä
Croodit: Uusi aika

**Croodit: Uusi aika** () on vuonna 2020 ensi-iltansa saanut yhdysvaltalainen 3D-tietokoneanimaatioelokuva, jonka ohjasivat Joel Crawford.

## Ääninäyttelijät

## Lähteet

## Aiheesta muualla
* ''Croodit: Uusi aika'' Rotten Tomatoesissa 
* ''Croodit: Uusi aika'' Metacriticissä
Spirit – Kesyttämätön

**Spirit – Kesyttämätön** () on vuonna 2021 ensi-iltansa saanut yhdysvaltalainen 3D-tietokoneanimaatioelokuva, jonka ohjasivat Elaine Bogan ja Ennio Torresan.

## Ääninäyttelijät

## Lähteet

## Aiheesta muualla
* ''Spirit - Kesyttämätön'' Rotten Tomatoesissa 
* ''Spirit - Kesyttämätön'' Metacriticissä
Frogwares

**Frogwares** on vuonna  perustettu pelitalo, joka on perustettu Kiovassa Ukrainassa. Yhtiöllä on toimipiste myös Dublinissa Irlannissa ja sillä on ollut toimipiste myös Pariisissa Ranskassa.

## Historia
Marraskuussa 2021 studio julkaisi *[[Sherlock Holmes: Chapter One]]* -pelin PlayStation 5, Windows ja Xbox Series X/S -alustoille.
Joulukuussa 2021 studio kertoi viivästyksestä *Sherlock Holmes: Chapter One* -pelin julkaisussa PlayStation 4 ja Xbox One alustoille ja se on lykätty vuoden 2022 ensimmäiselle neljännekselle. Myöhemmin kerrottiin, että Xbox One -versio pelistä on peruutettu.

Venäjän hyökättyä Ukrainaan helmikuussa 2022 studio on pysynyt osittain toiminnassa kumppaneiden ja etätyössä olevien työntekijöiden ansiosta. Osa työntekijöistä on siirtynyt vapaaehtoisiksi humanitaarisiin tehtäviin ja osa on liittynyt puolustusvoimiin loppujen työskennellessä turvallisista paikoista ympäri maata. Studio jatkaa palkkojen maksuja ja on julkaissut ensimmäisen lisäsisällön nimeltä *M For Mystery* peliin *Sherlock Holmes: Chapter One*  maaliskuussa 2022.

*[[The Sinking City 2]]* on vuonna 2026 julkaistava selviytymiskauhupeli.

## Pelit
* *Sherlock Holmes: The Mystery of the Mummy* (2002)
* *Journey to the Center of the Earth* (2003)
* *Sherlock Holmes: The Case of the Silver Earring* (2004)
* *80 Days* (2005)
* *Sherlock Holmes: The Awakened* (2007)
* *Sherlock Holmes vs. Arsène Lupin* (2007)
* *Dracula: Origin* (2008)
* *Sherlock Holmes vs. Jack the Ripper* (2009)
* *World of Battles: Morningstar* (2011)
* *[[The Testament of Sherlock Holmes]]* (2012)
* ** (2013)
* *[[Sherlock Holmes: Crimes and Punishments]]* (2014)
* *[[Sherlock Holmes: The Devil's Daughter]]* (2016)
* *[[The Sinking City]]* (2019)
* *[[Sherlock Holmes: Chapter One]]* (2021)
* *[[Sherlock Holmes: The Awakened]]* (2023)
* *[[The Sinking City 2]]* (tulossa)

## Kiistat
Yhtiö ajautui lakikiistaan Naconin kanssa *The Sinking City* -pelistä: Frogwaresin mukaan Nacon rikkoi pelin lisensointisopimusta ja oli velkaa Frogwaresille noin miljoona euroa.
Frogwares oli *The Sinking City* PlayStation 5 -version kehittäjä ja julkaisija, mutta ei PlayStation 4 -version.
Kiistan päätteeksi Frogwaresista tuli pelin ainoa julkaisija ja aikoo julkaista pelistä uuden version, jossa on korjauksia ja muita parannuksia.

## Lähteet

## Aiheesta muualla
* Profiili MobyGamesissä
Uno Pikarla

**Uno Valdemar Pikarla**, vuoteen 1935 **Pikander** (21. maaliskuuta 1899 Turku – 4. tammikuuta 1976 Helsinki) oli suomalainen rakennusmestari, yrittäjä ja yritysjohtaja, joka sai teollisuusneuvoksen arvonimen.

Pikarlan vanhemmat olivat työnjohtaja Frans Oskari Pikarla ja Laura Maria Rinne ja puoliso vuodesta 1932 Martta Sorsa. Pikarla valmistui rakennusmestariksi Turun teollisuuskoulusta vuonna 1931 ja toimi sitten lyhyen aikaa toisen palveluksessa työmaamestarina. Myös ensimmäiset omat rakennusurakkansa hän toteutti Turun läänissä, kuten Kosken kirkon. Vuonna 1936 hän perusti Helsinkiin Rakennus Oy -nimisen yhtiön. Talvisotaan Pikarla osallistui linnoitustehtävissä ja oli sen jälkeen työpäällikkö useissa eri sotataloudellisesti tärkeissä tuotantolaitoksissa.

Sotien jälkeen Pikarlan yhtiö urakoi varsinkin asuinkerrostaloja Turussa ja Helsingissä, mutta myös teollisuuskiinteistöjä ympäri Suomea. Pikarla oli yhtiönsä toimitusjohtaja vuoteen 1966 asti ja toimi sitten vielä yhtiön hallituksessa. Hänen kehittämänsä rakennusten ulkoseinäratkaisu osoittautui merkittäväksi sekä teknisesti että taloudellisesti. Sitä varten oli perustettu oma tehdas Turkuun jo vuonna 1953. Hän osallistui eri tavoin Turun kultuurielämään ja teki huomattavia lahjoituksia myös koulutuksen, terveydenhoidon ja urheilu- ja nuorisotyön hyväksi. Teollisuusneuvoksen arvonimen Pikarla sai vuonna 1964. Hänen yrityksensä myynti Rakennus-Ruolalle vuonna 1975 oli aikanaan merkittävä rakennusalan fuusio.

## Lähteet
4A Games

**4A Games** on videopelien kehittäjä, joka on perustettu vuonna  Kiovassa Ukrainassa.

Studion perustivat useat GSC Game Worldista lähteneet henkilöt **' pelin jälkeen.
Studio on tunnettu ''[[Metro 2033 (pelisarja)|Metro 2033]]'' -sarjan peleistä.
Vuonna 2020 [[Embracer Group]] hankki yhtiön omistamansa [[Saber Interactive]]n kautta. 4A:lla on yli 150 henkilöä Maltalla ja Ukrainassa.

Helmikuussa 2025 kerrottiin, että [[Kiova]]ssa sijaitseva 4A Games Ukraine alkaa käyttää nimeä Reburn seuraavan pelin kehittämiseen. 4A Games jatkaa edelleen ja säilyttää oikeudet ''Metro''-sarjaan.

== Pelit ==
* ''[[Metro 2033 (videopeli)|Metro 2033]]'' (2010)
* **' (2013)
* *[[Metro Exodus]]* (2019)

### Uusintaversiot
* *[[Metro 2033 (videopeli)|Metro 2033 Redux]]* (2015)
* ** (2015)

## Lähteet

## Aiheesta muualla
* Profiili MobyGamesissä
Hurja jengi

**Hurja jengi** () on vuonna 2022 ensi-iltansa saanut yhdysvaltalainen toimintakomedia, jonka ohjasi Pierre Perifel. Elokuva on 3D-elokuva, joka käyttää tietokoneanimaatiota.

Elokuva perustuu Aaron Blabelyn kirjasarjaan. Elokuvasovituksen käsikirjoituksen tekoon valittiin Etan Cohen.
Elokuvan animaatio yhdistää kaksiulotteista ja kolmiulotteista tyyliä, joka muistuttaa piirroselokuvaa, mutta on terävämpi ja loisteliaampi. Visuaalisesti elokuva ei ole fotorealistinen vaan enemmän tyylitelty.

## Ääninäyttelijät
Elokuvan ääninäyttelijät:

### Suomenkielinen versio
 

## Lähteet

## Aiheesta muualla
* ''Hurja jengi'' Rotten Tomatoesissa 
* ''Hurja jengi'' Metacriticissä
Hiekan ja sumun talo

**Hiekan ja sumun talo** () on vuonna 2003 ensi-iltansa saanut yhdysvaltalainen draamaelokuva, jonka on ohjannut Vadim Perelman. Elokuva perustuu Andre Dubus III:n romaaniin *House of Sand and Fog*, jonka ovat sovittaneet käsikirjoitukseksi Perelman ja Shawn Lawrence Otto.

Elokuva sai kolme Oscar-ehdokkuutta vuoden 2004 gaalassa: paras miespääosa (Ben Kingsley), paras naissivuosa (Shohreh Aghdashloo) ja paras musiikki (James Horner).

## Näyttelijät

## Lähteet

## Aiheesta muualla
* 
* 
*
Borys Hrintšenko

**Borys Dmitrovytš Hrintšenko** (; 9. joulukuuta 1863 Vilh’ovyi Jar, Harkovan kuvernementti, Venäjän keisarikunta – 6. toukokuuta 1910 Ospedaletti, Italia) oli ukrainalainen kirjailija, folkloristi ja kielitieteilijä. Hän käytti kirjoittaessaan vaihdellen eri salanimiä P. Vartovyi, V. Tšaitšenko, B. Vilh’ivskyi ja L. Javorenko. Hrintšenkon aktiivisuus osui aikaan, jolloin yhteiskunta alkoi 1900-luvun alussa vapautua ja kehittyä.

Hrintšenko toimi alkuun opettajana kouluissa ja pyrki käyttämään opetuksessa ukrainan kieltä. Hän kirjoitti ukrainankielisiä oppikirjoja. Hrintšenko kuului 1891 Taras-veljeskunnan perustajiin. Hän asettui Tšernihiviin ja perusti sinne kustannusliikkeen, jonka onnistui ankarasta sensuurista huolimatta julkaista 50 tietokirjaa. Muutettuaan 1902 Kiovaan hän sai tehtäväksi ukrainan kielen sanakirjan laatimisen. Vuonna 1906 hän aloitti kahden lehden, sanomalehden *Hromadska dumka* ja kuukausilehden *Nova hromada* toimittajana. Hän perusti Kyiv Prosvita -seuran ja oli 1906–1909 sen ensimmäinen puheenjohtaja. Hän osallistui 1904 kahden puolueen, Ukrainan radikaalipuolueen (Kiova) ja Ukrainan demokraattisen puolueen perustamiseen, jotka 1905 yhdistyivät uudeksi puolueeksi Ukrainan demokraattinen radikaalipuolue. Hän kirjoitti puolueen ohjelman omien ajatustensa pohjalta.

Hrintšenkon lehtityöhön liittyi kiinteästi hänen kirjailijantyönsä. Novelleissaan ja pienoisromaaneissaan hän kuvaa ukrainalaista talonpoikaiselämää ja nostaa esiin yhteiskunnallisia kysymyksiä. Hän kirjoitti myös runoja ja näytelmiä. Näytelmien aiheina on historia ja myös arkielämän käytännön kysymykset. Teokset olivat aikanaan suosittuja. Hän käänsi länsieurooppalaisten kirjailijoiden teoksia ukrainaksi.

Hrintšenko oli myös merkittävä etnografi. Hän julkaisi kokoelman etnografista aineistoa ja kokoelman ukrainalaisia kansantarinoita. Hän kokosi aineistoa ukrainan kielen sanakirjaan, joka ilmestyi 1907–1909. Siihen sisältyy myös muiden aiemmin kokoamaa aineistoa. Hän vaikutti näkemyksillään myös ukrainan kirjakielen kehitykseen.

Hrintšenko kuoli tuberkuloosiin, ja hänet on haudattu Kiovaan.

## Lähteet

## Aiheesta muualla
James Murray

**James Murray** voi viitata ainakin seuraaviin henkilöihin:

* James Murray (1837–1915), skotlantilainen sanakirjantekijä
* James Murray (1901–1936), yhdysvaltalainen näyttelijä
* James Murray (s. 1975), englantilainen näyttelijä
* James Albert Murray (1932–2020), yhdysvaltalainen roomalaiskatolinen piispa
Keskinen maakunta (Sambia)

**Keskinen maakunta** (Central Province) on yksi Sambian kymmenestä maakunnasta. Maakunnan pinta-ala on 110&nbsp;450 km2 ja maakunnalla on yhteistä rajaa kahdeksan muun maakunnan kanssa. Keskisen maakunnan pääkaupunki on Kabwe ja maakunta jakautuu 12 piiriin. Vuonna 2017 maakunnassa asui 1&nbsp;695&nbsp;572 ihmistä, mikä on hieman yli 10 % Sambian koko väkiluvusta. Maakunnan suurin väestöryhmä ovat lalat, joita on noin viidennes maakunnan väestöstä. Maakunnan puhutuin kieli on puolestaan bemba, jota puhuu 31,8 % maakunnan väestöstä.

Keskisen maakunnan alueella on noin viidennes Sambian viljellystä maapinta-alasta ja alue tuottaa lähes neljänneksen (23,85 %) koko Sambian maatalouden tuotannosta. Eniten alueella tuotetaan vehnää. Maakunnan pinta-alasta 90&nbsp;956 km2 on metsiä ja tuo alue käsittää yhden kansallispuiston sekä kolme riistanhoitoaluetta. Maakunnan alueella sijaitsee myös 1&nbsp;850 km2:n laajuinen Lukangan suoalue, jolta virtaavat myös Lukanga- ja Kafue-joet. Kaivannaisista maakunnan alueelta on löydetty arvometalleja Mkushin alueelta, kultaa Mumbwasta ja hiiltä Kapiri Mposhista. Kapiri Mposhista kulkee rautatie Sambian läpi Tansaniaan.

Keskistä maakuntaa voidaan pitää Sambian valtion synnyn syntypaikkana, sillä Kabwessa perustettiin Yhtenäinen Itsenäisyyspuolue (UNIP). Puolue kokoontui ensimmäisen kerran vuonna 1960 eristyneellä tasalakisella mäellä siirtomaahallinnon valvonnan ulkopuolella. Puolueen perustajasta Kenneth Kaundasta tuli sittemmin Sambian ensimmäinen presidentti toimien virassaan 1964–1991. Puolueen historialliselle ensimmäiselle kokoontumispaikalle on sittemmin rakennettu Mulungushin yliopiston konferenssikeskus.

Maakunnan alueella asuvat eri kansat viettävät erilaisia juhlia, joista suurimmat ovat sala-kansan Mumbwan piirissä heinäkuussa viettämä Ikubi Lya Loongo sekä bisa-, swaka- ja lala-kansojen Mkushin piirissä syyskuussa viettämä Ichibwela Mushi. Muita juhlia ovat kaonde-kansan Mumbwan piirissä syyskuussa viettämä Musaka Jikubi ja kaonde-ila-kansan lokakuussa viettämä Ikubi Lya Malumbe-Munyama sekä lenje-kansan Chibombon piirissä lokakuussa viettämä Kulamba Kubwalo.

## Lähteet

## Aiheesta muualla
Sahanpuru

**Sahanpuru** on mekaanisen metsäteollisuuden eräs sivutuote. Varsinainen sahanpuru syntyy sahauksen sivutuotteena, **kutterinpuru** höyläyksen sivutuotteena. Suurin osa sahanpurusta päätyy energiakäyttöön. Muutoin sahanpurua käytetään lämpöeristeenä rakentamisessa ja kuivikkeena eläintaloudessa. On myös tutkittu hemiselluloosan uuttamista sahanpurusta ennen energiakäyttöä ja sahanpurun käyttöä vedenpuhdistusmateriaalina jätevedenpuhdistuksessa.

Lypsykarjataloudessa sahanpurun kuivikekäytön ongelmana on kasvualustana toimiminen utaretulehdusta aiheuttaville Klebsiella-suvun bakteereille.

## Katso myös
* Pykriitti

## Lähteet

## Aiheesta muualla
Montanaro

**Montanaro** () on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 5&nbsp;135 asukasta.

## Lähteet

## Aiheesta muualla
Jämsän ravirata

**Jämsän ravirata** (myös nimellä **Kilpakorven ravirata**) on ravirata, joka sijaitsee Jämsän Kilpakorvessa noin neljä kilometriä Jämsän keskustasta. Jämsän ravirata kuuluu kesäratoihin, joten siellä ei ole ympärivuotista kilpailutoimintaa. Jämsän Ravi ry järjestää raviradalla joka vuosi Jämsän kaksipäiväiset kesäravit, jotka ajetaan heinäkuussa.  Ravit järjestetään lähes kokonaan talkootyönä. Seura pitää myös harjoitusalueita kunnossa ympärivuotisesti talkoovoimin.

Jämsän raviradalla kilpaillaan vuosittain Jämsän Äijän Ajot, jotka ajettiin suurkilpailustatuksella vuosina 1974–1983. Kilpailu herätettiin henkiin lämminverisille hevosille vuonna 2011 ja suomenhevosille vuonna 2016. Vuodesta 2017 lähtien on kilpailtu myös suomenhevostammoille tarkoitettu Jämsän Ämmän Ajo. Vuonna 2022 Jämsä sai myös oman ensimmäisen suurkilpailunsa, kun A-ponit kilpailivat Mini Äijän Ajon voitosta.

Jämsän Ravien lisäksi Jämsän Ravi ry tarjoaa ympärivuotiset mahdollisuudet alueen harrastajille ja tekee yhteistyötä muun muassa Jämsän seudun urheiluratsastajien, Jämsän 4H-yhdistyksen, Suomen Hippoksen, Etelä-Suomen hevosjalostusliiton ja muiden seurojen kanssa. Alueella järjestetään myös muita tapahtumia kuten koiranäyttely, tamma- ja varsanäyttely, ratsastuskilpailuja, hevosaiheisia lasten ja nuorten teemapäiviä.

## Lähteet

## Kirjallisuutta
* 

## Aiheesta muualla

* Jämsän Ravi ry:n kotisivut
Université Clermont-Auvergne

**Université Clermont-Auvergne**  on ranskalainen yliopisto, joka sijaitsee Clermont-Ferrandissa, Auvergnen alueella (Auvergne-Rhône-Alpes). Se perustettiin 1. tammikuuta 2017, kun Auvergnen kaksi aiempaa yliopistoa, Auvergnen yliopistot (Clermont-I) ja Blaise-Pascal (Clermont-II), yhdistyivät. Sille myönnettiin "Label I-Site" -osaamismerkki vuonna 2017.

## Kuuluisia valmistuneita
* Jonathan Duplissy, ranskalainen ilmakehää tutkiva fyysikko (Ph.D.)

## Lähteet

## Aiheesta muualla

* Yliopiston kotisivut
Läntinen maakunta (Sambia)

**Läntinen maakunta** (Western Province) on yksi Sambian maakunnista. Sen pinta-ala on 126386 km2 ja se on pinta-alaltaan Sambian maakunnista suurin. Maakunta rajautuu pohjoisessa Luoteiseen maakuntaan, idässä Keskiseen maakuntaan ja kaakossa Eteläiseen maakuntaan. Lännessä Läntinen maakunta rajautuu Angolan rajaan ja etelässä Namibian rajaan. Läntisen maakunnan hallinnollinen keskus on Mongu, joka sijaitsee noin 600 kilometrin päässä valtion pääkaupungista Lusakasta. Vuoden 2010 väestötietojen mukaan maakunnan väkiluku oli 902974, mikä oli 6,72 % koko Sambian väkiluvusta.

Läntinen maakunta kuuluu Sambesi-, Lungwebungu- ja Kabompo-jokien tulvatasankoalueeseen ja tulvat peittävät aluetta joulukuulta kesäkuulle. Tulvat saavat myös muut alueen joet tulvimaan luoden näin alueelle laajan vesivarannon. Tulvat ovat erityisen tärkeitä alueen maataloudelle ja toimivat alueen luonnollisena kastelujärjestelmänä.

## Lähteet
Hontšarivske

**Hontšarivske** () on kaupunkityyppinen taajama Ukrainan Tšernihivin alueella. Hontšarivske on osa Tšernihivin piiriä. Vuoden 2021 alussa Hontšarivsken taajamassa arvioitiin asuvan 3&nbsp;368 henkeä. Hontšarivskeen on sijoitettu Ukrainan armeijan 1. panssariprikaati.


Tiedosto:Honcharivs'ke, Chernihivs'ka oblast, Ukraine, 15558 - panoramio (7).jpg|Näkymä Hontšarivskesta
Tiedosto:На Чернігівщині завершилися навчальні збори резервістів (29160550143).jpg|Ukrainan armeijaa Hontšarivsken harjoitusalueella


## Lähteet
Dobrjanka (Ukraina)

**Dobrjanka** () on kaupunkityyppinen taajama Ukrainan Tšernihivin alueella. Dobrjanka on osa Tšernihivin piiriä. Vuoden 2021 alussa Dobrjankan taajamassa arvioitiin asuvan 2&nbsp;654 henkeä.


Tiedosto:74-244-0063 Будинок, в якому народився, жив Герой Радянського Союзу Л.М. Григор’єв, смт Добрянка IMG 4269.jpg|Rakennus Dobrjankassa


## Lähteet
Taras-veljeskunta

**Taras-veljeskunta** () oli ukrainalainen salaseura, joka perustettiin 1891 (joissakin lähteissä 1892). Sen perustajina oli harkovalaisia ja kiovalaisia opiskelijoita ja kansalaisvaikuttajia.

Perustamisen yhteydessä seuran perustajat kokoontuivat Taras Ševtšenkon haudalle. Joukossa oli tunnettuja kulttuurihenkilöitä, kuten  Borys Hrintšenko, Ivan Lypa, Mykola Mih’novskyi ja Myh’ailo Kotsjubynskyi. Veljeskunnalla oli kulttuuristen tavoitteiden lisäksi myös poliittisia tavoitteita, kuten Ukrainan vapauttaminen Venäjän vallasta. Seuran pääpaikka oli aluksi Harkovassa ja sittemmin Kiovassa, mutta toimintaa oli myös muissa kaupungeissa.

Seuran ohjelma julkaistiin 1893 nimettömästi Pravdassa. Seuran toiminta päättyi 1898, mutta sen vaikutuksesta syntyi muun muassa 1900 Ukrainan vallankumouspuolue ().

## Lähteet
Berezna

**Berezna** () on kaupunkityyppinen taajama Ukrainan Tšernihivin alueella. Berezna on osa Tšernihivin piiriä. Vuoden 2021 alussa Bereznan taajamassa arvioitiin asuvan 4&nbsp;405 henkeä.

Berezna sijaitsee Desnan sivuhaaran Krasilovkajoen rannalla. Ensimmäiset tunnetut merkinnät Bereznan kaupungista ovat vuodelta 1152. Ennen ensimmäistä maailmansotaa Berezna tunnettiin erityisesti suutareista, joita kaupungissa oli lähes 1&nbsp;000. Nykyisin Berezna on maanviljelysaluetta. Bereznan tunnetuin nähtävyys on Ylösnousemuksen kirkko (1759).


Tiedosto:Церква Вознесіння Господнього. Березна.png|Bereznan tunnetuin nähtävyys Ylösnousemuksen kirkko kuvattuna vuonna 1889
Tiedosto:Березна, заводоуправління.JPG|Kauppa Bereznassa


## Lähteet
Rudolf Zetterquist

**Rudolf Fredrik Emanuel Zetterquist** (10. kesäkuuta 1905 Längbro, Ruotsi – 22. kesäkuuta 1973 Skara), oli ruotsalainen luterilainen pappi ja virsirunoilija.

Zetterquist kävi koulua Örebrossa ja opiskeli Uppsalan yliopistossa. Hänet vihittiin papiksi 1929. Hän toimi pappina muun muassa Dunkerissa, Lilla Malmassa ja Malmköpingissä, Strängnäsin hiippakunnassa.

Zetterquist on kirjoittanut muutamia virsiä, joista yksi on Ruotsin kirkon virsikirjassa virsi 574 ”Jesus, tänk på mig”. Virsi on ennen muuta sairaan ihmisen virsi, joka kaipaa apua. Virren sävelmä on Oskar Lindbergin sävelmä vuodelta 1939. Virren käännös ”Muista minua, Jeesus, päivän kuluessa” suomenkielisessä virsikirjassa on Niilo Rauhalan vuonna 1976 tekemän käännöksen muokkaus vuodelta 1999.

Virrestä on myös Niilo Rauhalan 1976 tekemä käännös Suomen evankelis-luterilaisen kirkon virsikirjassa, virsi 480 ”Muista, Jeesus, minua”. Sen sävelmänä on Johann Sebastian Bachin melodia ”Jesu, Jesu, bleib bei mir” vuodelta 1736 ja virsi on käännetty eri runomittaan kuin Ruotsin kirkon virsikirjan virsi.

## Lähteet
Viviz

**Viviz** () on eteläkorealainen poptrio, jonka levy-yhtiönä toimii BPM Entertainment. Yhtye koostuu GFriendin kolmesta entisestä jäsenestä, jotka ovat Eunha, SinB ja Umji. Viviz julkaisi ensimmäisen EP:nsä *[[Beam of Prism]]* helmikuussa 2022.

## Historia
Lokakuussa 2021 uutisoitiin, että GFriendin entiset jäsenet Eunha, SinB ja Umji olivat solmineet levytyssopimuksen BPM Entertainmentin kanssa. Samassa kuussa poptrion nimi Viviz julkistettiin.

Tammikuussa 2022 BPM kertoi, että Viviz tulisi debytoimaan helmikuussa EP:llä *Beam of Prism*. *Beam of Prism* ja sen nimikkosingle ”Bop! Bop!” julkaistiin suunnitelmien mukaan 9. helmikuuta. Trio esiintyi heti seuraavana päivänä Mnetin musiikkiohjelmassa *[[M Countdown]]*. Viviz voitti ensimmäisen musiikkiohjelmapalkintonsa 16. helmikuuta musiikkiohjelmassa *[[Show Champion]]*.

Helmikuun lopussa uutisoitiin, että Viviz osallistuu Mnetin *[[Queendom]]* -musiikkikilpailuohjelman toiselle kaudelle, joka alkoi maaliskuussa.

Viviz julkaisi toisen EP:nsä *[[Summer Vibe]]* 6. heinäkuuta.

## Jäsenet

* Eunha (은하)
* SinB (신비)
* Umji (엄지)

## Diskografia

### EP:t

* *[[Beam of Prism]]* (2022)
* *[[Summer Vibe]]* (2022)
* *[[VarioUS]]* (2023)

### Singlet

* ”Bop! Bop!” (2022)
* ”Loveade” (2022)
* ”Pull Up” (2023)

## Lähteet

## Aiheesta muualla
Ljubetš

**Ljubetš** () on kaupunkityyppinen taajama Ukrainan Tšernihivin alueella Dneprjoen rannalla. Ljubetš on osa Tšernihivin piiriä. Vuoden 2021 alussa Ljubetšin taajamassa arvioitiin asuvan 1&nbsp;939 henkeä.

## Historia
Ljubetš on Ukrainan vanhimpia kaupunkeja. Alueelta on löydetty runsaasti asuinpaikkoja rauta- ja pronssikausilta lähtien. Ensimmäinen tunnettu maininta kaupungista on vuodelta 882. Alueella käytiin Ljubetšin taistelu vuonna 1015. 1356 kaupungista tuli osa Liettuan suuriruhtinaskuntaa. Vuonna 1569 Lublinin unionin solmimisen yhteydessä kaupungista tuli osa Puolaa, jota johti kuningas Sigismund II. Ruotsalaisen Juhana III:n ja puolalaisen ruhtinatar Katariina Jagellonican poika Sigismund myönsi Ljubetšille kaupunkioikeudet 1632. Kaupunki oli H’melnytskyin kansannousun (1648–1657) keskeisiä tapahtumapaikkoja. Kansannousun jälkeen Ljubetš jäi Moskovan Venäjän hallintaan ja sen merkitys väheni.


Tiedosto:Lubiecki zamak. Любецкі замак (A. Westerveld, 1651).jpg|Ljubetš Abraham van Westerveldin kuvaamana 1651
Tiedosto:Lyubech 20210326 01 11 Синя хата.jpg| Rakennus Ljubetšissa 


## Lähteet
Ivan Dratš

**Ivan Fedorovytš Dratš** (), (17. lokakuuta 1936 Telišyts, Kiovan alue, Ukrainan SNT, Neuvostoliitto – 19. kesäkuuta 2018 Kiova, Ukraina) oli ukrainalainen runoilija, käsikirjoittaja ja poliittinen johtaja.

Dratš opiskeli Kiovan yliopistossa ja täydensi opintoja käsikirjoittamisen alalla Moskovan yliopistossa. Hän työskenteli Kiovan elokuvastudiolla ja toimittajana *Literaturna Ukrainassa* ja *Vitšyznassa*. Ensimmäiset teoksensa hän julkaisi 1959 ja ensimmäisen runokokoelman 1962. Hänen runonsa ovat arvostettuja. Hän irtautui runoissaan sosialistisesta realismista mistä hän sai voimakasta arvostelua. 1960-luvun lopulla hän myöntyi hallinnon vaatimuksiin, mutta se vaikutti heikentävästi hänen tuotantoonsa. Hän kiersi 1970–1980-luvulla ulkomailla virallisena kulttuurilähettiläänä. 1980-luvun lopulla hän alkoi esiintyä poliittisena aktivistina ja oli Ukrainan kansanliikkeen johdossa sen alkuaikoina.

## Suomennettuja runoja
Runoja *[[Parnasso]]n* julkaisussa vuonna  1996 numerossa yksi. Runot on suomentanut Aulis Kallio Marco Carynnukin englanninkielisestä käännöksestä. Alkuperäiset runot ovat vuodelta 1988. Runojen yhteydessä on Kallion artikkeli Tšernobylin ydinturman vaikutuksista ukrainalaiseen kulttuuri-identiteettiin.
* ”Tšornobylin Madonna : Fyysikon ja runoilijan kertomus”
* ”Tšornobylin Madonna : Sotilaan Madonna”
* ”Tšornobylin Madonna : Epilogi”

## Lähteet

## Aiheesta muualla
Unelma kommunistisesta Suomesta 1944–1953

**Unelma kommunistisesta Suomesta 1944–1953** on Mikko Uolan kirjoittama ja Minervan vuonna 2013 julkaisema tutkimus jatkosodan tuloksen ja vuoden 1944 välirauhansopimuksen yhteiskunnallisista vaikutuksista Suomessa, tilanteesta, jota äärivasemmisto pyrki hyödyntämään johtaakseen Suomen sosialismiin. 

Otsikossa mainitut vuosiluvut liittyvät jatkosodan päättymiseen ja Josif Stalinin kuolemaan, jota seurasi tämän tekojen uudelleenarviointi. Jälkimmäistä rajausta perustellaan Suojelupoliisin arkistojen käyttömahdollisuuden ulottumisella tutkimuksen tekoajankohtana kyseiseen vuoteen saakka.

Kokonaisuutta kehystävät alun ja lopun viittaukset *aurinkoon*, alussa idästä tulevaan valoon, mahdollisuuteen vakiinnuttaa uusi yhteiskuntajärjestelmä ja lopussa tietoon Stalinin eli *Isä Aurinkoisen* kuolemasta. Lempinimeä on nimittäin pidetty erityisesti suomalaisten käyttämänä.

## Kirjan rakenne
Kirja jakautuu neljään osaan:
* *Vallanottajat* esittelee Suomen Kommunistisen Puolueen keskeisiä henkilöitä, puolueen johtohenkilöitä, ministereitä, Valtiollisen poliisin eli Valpon uutta johtoa ja henkilöstöä sekä Yleisradiota Hella Wuolijoen pääjohtajakaudella.
* *Alistetut vastustajat* tarkastelee eri syistä turvasäilöön määrättyjä henkilöitä ja Suomesta ulkomaille päätyneitä poliittisia pakolaisia.
* *Valta karkaa* kuvaa ajan hengen muuttumista: sisäministeri Yrjö Leinon kohtaamaa arvostelua, Punaisen Valpon kauden loppua ja takertumista valtaan.
* *Mitä jäi käteen* on yhteenvetoluku, jossa pohditaan syitä siihen, miksi Suomesta ei tullut kansandemokratiaa.

## Katso myös

* ''Rapistuvan Kremlin renkinä – Kommunismin usko, toivo ja tappio''

## Lähteet
* 

### Viitteet
* 

## Aiheesta muualla
* 
* 
* 
* 
*
Kymmenen välivuotta

**Kymmenen välivuotta** on Ydinperheen kolmas studioalbumi, joka julkaistiin 17. helmikuuta 2022.
## Kappaleet
# 
# 
# 
# 
# 
# 
# 
# 
# 
# 
# 
# 

## Arvostelut
* Inferno: 
* Soundi: 

## Lähteet
Zelenikovo

**Zelenikovo** (, ) on kunta Pohjois-Makedonian Skopjen alueella. Kunnassa asui vuoden 2020 arvion mukaan 4&nbsp;953 asukasta, ja sen pinta-ala on 176,9 neliökilometriä. Kunnan väkiluku kasvaa. Zelenikovon pääpaikka on samanniminen kylä.

## Väestö
Zelenikovon kunnassa asui vuonna 2002 4&nbsp;077 asukasta, ja vuonna 2020 arvion mukaan 4&nbsp;953 asukasta. Suurin väestöryhmä on 30-39-vuotiaat, ja vanhempia väestöryhmiä (yli 60-vuotiaat) on muita vähemmän. Yli 80-vuotiaita asukkaita on kunnassa 67.

Kunnan väkiluku jakautuu eri etnisiin ryhmiin seuraavasti:

* makedonialaiset 2&nbsp;522 henkilöä
* albaanit 1&nbsp;026
* romanit 92
* serbit 45
* turkkilaiset 1
* muut 211

## Lähteet
Jatsin uusin olemus

**Jatsin uusin olemus** on Kari Peitsamon ja hänen Rankkurit-yhtyeensä albumi, joka julkaistiin 21. helmikuuta 2020.
## Kappaleet
# 
# 
#  
# 
# 
# 
# 
# 
# 
# 

## Lähteet
Rough and Rowdy Ways

**Rough and Rowdy Ways** on laulaja-lauluntekijä Bob Dylanin studioalbumi, jonka julkaisi Columbia Records 19. kesäkuuta 2020.
## Kappaleet
# 
# 
# 
# 
# 
# 
# 
# 
# 
# 

## Arvostelut
* Helsingin Sanomat: 
* Soundi: 

## Lähteet
Jacob Thimoteus Jacobsson

**Jacob Timotheus Jacobsson** (6. toukokuuta 1840 Sproge, Gotlanti, Ruotsi – 4. lokakuuta 1912 Danderyd) oli ruotsalainen kauppias, metodistikirkon saarnaaja ja virsirunoilija.

Jacobsson aloitti jo nuorena toimintansa liikealalla, kuten rautakauppiaana Kalmarissa, jossa hän työnsä ohella opiskeli. Vuonna 1872 hän liittyi metodistikirkkoon ja hänet kutsuttiin pian saarnaajaksi Göteborgiin. Siellä hän hoiti metodistikirkon kirjanpitoa.Vuonna 1877 hän muutti Tukholmaan, jossa hän toimi liikealalla, pidettynä saarnaajana ja oli raittiusliikkeen puolestapuhuja. Hän oli ruotsalaisen vapaakirkollisuuden keskeisiä virsirunoilijoita. Useat hänen laulunsa oli kirjoitettu vanhojen, tuttujen virsien sävelmiin. Hän on myös osallistunut muun muassa Ira D. Sankeyn laulujen ruotsintamiseen.

Ruotsin kirkon virsikirjassa, sen ekumeenisessa osassa on yksi Jacobssonin kirjoittama virsi 20 "Helige Fader, kom och var oss nära" vuodelta 1888. Virren tekijä on kirjoittanut sen laulettavaksi ennen saarnaa. 

Jacobssonin kirjoittamia lauluja on myös suomennoksina:

Ruotsin kirkon virsikirja

* Virsi 20 "Oi, Isä, saavu keskellemme" (Helige Fader, kom och var oss nära). Suom. Pekka Kivekäs 1994, sävelmä Johann Grüger 1653

Suomen ev. lut. kirkon virsikirja

* 495 Taivaan Isä, nostit minut, (Milde fader i det höga, 1871) Suom. Siionin Kannel 1892, uud. Kauko Veikko Tamminen 1923, Jaakko Haavio 1962 

Hengellisiä lauluja ja virsiä/ Laula, kaikki maa

* 90 Oi Pyhä Isä, tule keskellemme (Helige Fader, kom och var oss nära). Suom. Per Boreman 1938 - Laula kaikki maa -kokoelma: 30 Oi Pyhä Isä, tule 
* 294 Oon turhaan kauan etsinyt (1885), Esikuvana Ira Sankeyn laulu ”The Lord’s a Rock”. - Laula kaikki maa -kokoelma: 148 Niin kauan turhaan 

Siionin kannel

* 60 Halleluja, hän noussut on! (1881) Suom. Raili Kivinen 1966, uud. Lauri Thurén.
* 110 Jeesus, tämän pienokaisen / syliisi kun annoimme  Benjamin Schmolck 1704, Suom 1892, uud K.V. Tamminen 1923,uud. Lauri Thurén 
* 218 Niin kauan etsin, turvaa hain  Vernon Charlesworth ja Jacob Timotheus Jacobsson 1885 uud.Lauri Thurén

## Lähteet
Zvenyhorodkan piiri

**Zvenyhorodkan piiri** () on hallinnollinen piiri Ukrainan keskiosissa Tšerkasyn alueella. Piiri on perustettu alkujaan vuonna 1923 ja sitä laajennettiin merkittävästi heinäkuussa 2020. Zvenyhorodkan piiri rajautuu idässä Tšerkasyn piiriin, etelässä Kirovohradin alueeseen (Novoukrajinkan ja Holovanivskin piirit), lännessä Umanin piiriin ja pohjoisessa Kiovan alueen Bila Tserkvan piiriin. Piirin hallinnollinen keskus on Zvenyhorodka (16&nbsp;490 as., 2021).

Zvenyhorodkan piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Volynian alueen piirien lukumäärän neljään. Aiempaa laajemman Zvenyhorodkan piirin pinta-alaksi tuli 5&nbsp;271,5 neliökilometriä.

Ukrainan tilastokeskus arvioi Zvenyhorodkan piirin väkiluvuksi 197&nbsp;509 (1.1.2021). Piiri on väestöltään maaseutuvaltainen. Kaupunkilaisiksi luokiteltiin 43,2 prosenttia piirin asukkaista (85&nbsp;275 as.), eli neljän kaupungin (Vatutine, Zvenyhorodka, Talne ja Špola) sekä viiden kaupunkityyppisen taajaman väestö. 


Zvenygorodskyi-Raion.png|Zvenyhorodkan piiri oli alueeltaan huomattavasti pienempi ennen heinäkuun 2020 alueuudistusta.
Пам’ятник В.І.Леніну, скульптура, проспект Шевченка , біля будинку міської ради.jpg|Zvenyhorodkan kaupungintalo ja Leninin patsas (2014).
Костел св. Анни 1702 р., Тальне 02.jpg|Katolinen Pyhän Annan kirkko (1702) Talnessa.
Церковь св. Николая в Шполе.jpg|Ortodoksinen Pyhän Nikolain kirkko Špolassa.


## Lähteet

## Aiheesta muualla
Umanin piiri

**Umanin piiri** () on hallinnollinen piiri Ukrainan keskiosissa Tšerkasyn alueella. Piiri on perustettu alkujaan vuonna 1923. Piiriä laajennettiin merkittävästi heinäkuussa 2020. Umanin piiri rajautuu idässä Zvenyhorodkan piiriin. Etelässä naapurina on Kirovohradin alueen Holovanivskin piiri, lännessä Vinnytsjan alue (Haisynin ja Vinnytsjan piirit) sekä pohjoisessa Kiovan alueen Bila Tserkvan piiri. Piirin hallinnollinen keskus on Uman (82&nbsp;154 as., 2021).

Umanin piiri kuuluu Ukrainan aluehallinnon toiseen tasoon. Heinäkuussa 2020 Ukraina supisti Volynian alueen piirien lukumäärän neljään. Aiempaa laajemman Umanin piirin pinta-alaksi tuli 4&nbsp;511,6 neliökilometriä.

Ukrainan tilastokeskus arvioi Umanin piirin väkiluvuksi 251&nbsp;408 (1.1.2021). Kaupunkilaisiksi luokiteltiin 52,7 prosenttia piirin asukkaista (132&nbsp;478 as.), eli piirin neljän kaupungin (Žaškiv, Monastyryštše, Uman, H’rystynivka) sekä viiden kaupunkityyppisen taajaman väestö.


Umanskyi-Raion.png|Umanin piiri oli huomattavasti nykyistä pienialaisempi ennen heinäkuun 2020 alueuudistusta.
Uman - Railway station.JPG|Umanin rautatieasema (1890).
Uman-2007-08-12-05.jpg|Ortodoksinen kirkko (1812) Umanissa.


## Lähteet

## Aiheesta muualla

*Umanska raionna deržavna administrantsija  (gov.ua)
Myh’ailo-Kotsjubynske

**Myh’ailo-Kotsjubynske** () on kaupunkityyppinen taajama Ukrainan Tšernihivin alueella. Myh’ailo-Kotsjubynske on osa Tšernihivin piiriä. Vuoden 2021 alussa Myh’ailo-Kotsjubynsken taajamassa arvioitiin asuvan 2&nbsp;851 henkeä.


Tiedosto:Пам’ятник Леніну, смт. М.-Коцюбинське.JPG|Leninin patsas Myh’ailo-Kotsjubynskessa
Tiedosto:Михайло-Коцюбинське, Чернігівський район. Магазин, кафе.JPG|Kauppa ja kahvila


## Lähteet
Sedniv

**Sedniv** () on kaupunkityyppinen taajama Ukrainan Tšernihivin alueella Snovjoen varrella. Sedniv kuuluu Tšernihivin piiriin. Vuoden 2022 alussa Sednivin taajamassa arvioitiin asuvan 1&nbsp;603 henkeä.

Sedniv oli nimellä Snovsk Kiovan Rusin linnoituskaupunki. Säilyneiden kronikoiden mukaan prinssi Svjatoslav II voitti kaupungin luona taistelussa vuonna 1068 kumanien armeijan. 1239 mongolit tuhosivat Snovskin. 1300-luvulla kaupunki liitettiin Liettuan suurruhtinaskuntaan. 1500-luvulla Sedniviksi nimetty kaupunki kuului Puolan kuningaskuntaan. Kasakkahetmanaatin (1649–1764) aikana Sedniv oli Tšernihivin rykmentin sijoituspaikka.

Nykyisin Sedniv on pieni maalaiskaupunki, jossa sijaitsevat vesivoimala, perunan tutkimuskeskus ja Ukrainan taiteilijaliiton residenssi. Sednivissä on useita 1600- ja 1700-luvuilta peräisin olevia rakennuksia, jotka ovat paikallisesti tunnettuja vierailukohteita.


Tiedosto:Седнiвська школа.jpg|Koulurakennus Sednivissä
Tiedosto:Седнів Воскресенська церква фото02 2014.jpg|Sednivin ylösnousemuksen kirkko
Tiedosto:Кам'яниця Лизогубів. Вид з північного сходу..JPG|Lyzohubivin suvun talo


## Lähteet
Pelagonian alue

**Pelagonian alue** () on Pohjois-Makedonian eteläosassa oleva alue. Sillä on rajaa Vardarin alueen ja Lounaisalueen kanssa. Alueen väkiluku on 224&nbsp;670 asukasta, ja väkiluku on laskussa. Alueen HDI oli vuonna 2019 0,772.

## Väestö

### Väestönkehitys

Lähde: 

### Etniset ryhmät
Pelagonian alueella etnisien ryhmien edustajia asuu seuraavasti:

* makedonialaiset 85,9%
* albaanit 4,9%
* turkkilaiset 3,2%
* romanit 3,1%
* serbit 0,4%
* muut 2,7%

## Kunnat
Pelagonian alueella sijaitsee seuraavat kunnat:

* Bitola
* Demir Hisar
* Dolneni
* Krivogaštani
* Kruševo
* Mogila
* Novaci
* Prilep
* Resen

## Lähteet
Oscar Ahlén

**Oscar Emrik Natanel Ahlén** (14. huhtikuuta 1906 Yli-Kainuu, Överkalix, Ruotsi – 23. elokuuta 1995 Norrköping) oli ruotsalainen luterilainen pappi, runoilija ja virsirunoilija.

Ahlén valmistui ylioppilaaksi Linköpingissä vuonna 1924, filosofian kandidaatiksi 1929, teologian kandidaatiksi 1934 ja hänet vihittiin papiksi samana vuonna. Hän toimi pappina Ekebyssä, Itä-Götanmaalla, komministerina Västra Enebyssä sekä kirkkoherrana Kvillingessä ja Simonstorpissa. Hän kirjoitti jo nuorena virsiä, jotka nostivat esille työn tekemisen, työelämän ehdot ja niiden  merkityksen ihmisen elämälle.

Ruotsin kirkon virsikirjassa on yksi hänen kirjoittamansa virsi, virsi 291 ”Sänd av himlens stol en strimma”, vuodelta 1934. Virsi tuli vuoden 1937 virsikirjaan, ja on vuoden 1986 kirjassa Britt G. Hallqvistin muokkaamana. Suomenkielisessä virsikirjassa se on Anna-Maija Raittilan vuonna 1997 suomennoksena ”Anna häivä auringosta, Herra, arjen tehtäviin”.

Britt G. Hallqvistin kirjoittamassa virressä 172 ”De skall gå till den heliga staden”, joka alkuaan oli kolmesäkeistöinen, on Ahlénin vuonna 1986 kirjoittama neljäs säkeistö ”De skall möta den levande Herren”. Virsi on  Ruotsin suomenkielisessä virsikirjassa Anna-Maija Raittilan vuonna 1994 tekemänä käännöksenä ”Pyhän kaupungin porteista saavat”. Suomen evankelis-luterilaisen kirkon virsikirjassa se on virsi 977, Anna-Maija Raittilan vuonna 1992 tekemänä käännöksenä.

## Lähteet
Barjon

**Barjon** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee Tillejoen varrella, noin 44 kilometriä Dijonin kaupungista pohjoiseen.

Kunnan keskustassa oleva goottilainen Saint-Frodulphen kirkko on peräisin 1300-luvulta. Kirkon portaali on tuolta ajalta. Muuten kirkko on kokenut useita muutoksia vuosisatojen aikana. Kirkon vieressä olevalla hautausmaalla on Saint-Frodulphen kappeli, joka on osittain maan pinnan alapuolella. Kunnan keskustassa on myös jäänteet keskiaikaisesta *Château de Barjon*in linnasta. Linnasta on jäljellä kaksi tornia, joiden yhteyteen on rakennettu 1700-luvulla asuinrakennus.


Tiedosto:Barjon F21 église IMF0177.jpg|Saint-Frodulphen kirkko
Tiedosto:Barjon F21 chapelle IMF0170.jpg|Saint-Frodulphen kappeli
Tiedosto:Barjon F21 château IMF0165.jpg|Château de Barjon


## Lähteet

## Aiheesta muualla
Valentin Thilo, nuor.

**Valentin Thilo** nuorempi (19. huhtikuuta 1607, Köningsberg - 29. heinäkuuta 1662 Köningsberg) oli saksalainen, evankelinen latinan ja retoriikan professori Köningsbergin yliopistossa sekä virsirunoilija.

Thilo toimi aluksi diakonina Königsbergissä. Hän aloitti teologian opinnot 1624 Köningsbergin yliopistossa, mutta oli kiinnostunut myös retoriikasta. Hän jatkoi opintojaan Leidenin yliopistossa 1632 -1634 ja palattuaan Köningsbergiin nimitettiin retoriikan professoriksi 1634. Hän oli viiteen otteeseen filosofisen tiedekunnan dekaani ja kahteen otteeseen yliopiston professori. 

Thilo oli Heinrich Albertin ja Simon Dachin ystävä ja oli heidän kanssaan Königsbergin runoliiton (Kürbishütte) jäsen. Hän oli kirjoittanut kaksi retoriikkaa käsittelevää oppikirjaa, jotka julkaistiin vuosina 1635 ja 1647. Hänen kirjoittamansa virret olivat pääasiassa kirkkovuoden juhla-aikojen virsiä. Useimmat niistä julkaistu kokoelmissa  *Preussische Fest-Lieder* (Elbing 1642-44) ja *New Preussisches vollständiges Gesang-Buch* (Kö­nigs­berg 1650). Hänen kirjoittamistaan virsistä tunnetaan vain adventtivirsi "Mit Ernst, o Menschenkinder vuodelta" 1642.  

Thilon virren on suomentanut Elias Lännrot 1874. Se on virsi 7 "Valmistu, Herran kansa" Suomen evankelis-luterilaisen kirkon virsikirjassa ja virsi 712 Ruotsin kirkon virsikirjassa. Se on Hengellinen laulukirja -kirjan laulu 611, Seurakunta laulaa - kirjan laulu 502 ja Helsingin katolisen hiippakuinnan laulukirjassa Cantemus laulu 37 sekä Suomen kirkon ruotsinkielisessä virsikirjassa virsi 5 "Nu må vi oss bereda att möta med stor fröjd".

## Lähteet
Trond Giske

**Trond Giske** (s. 7. marraskuuta 1966 Trondheim) on norjalainen työväenpuolueen poliitikko. Hän istui suurkäräjillä vuosina 1997–2021, toimi Norjan kirkko-, koulutus- ja tutkimusministerinä 2000–2001, kulttuuriministerinä 2005–2009 sekä elinkeinoministerinä 2009–2013 ja oli puolueensa varapuheenjohtaja 2015–2018. Hän erosi varapuheenjohtajan tehtävästä, kun häntä syytettiin seksuaalisesta häirinnästä, ja vetäytyi myöhemmin valtakunnanpolitiikasta kokonaan.
## Lähteet

## Aiheesta muualla
* ''Trond Giske'' Norjan suurkäräjien verkkosivuilla
Oleksandr Lapko

**Oleksandr Lapko** (s. 1973) on ukrainalainen karateka. Hän on Kyokushinin kaksinkertainen Euroopan-mestari.

## Kilpaura
Lapko aloitti karaten nuorena ja kuului Ukrainan maajoukkueeseen, jossa häntä valmensi Sergei Vsevolodov. Valmistumisensa jälkeen Lapko työskenteli Komblis Sports Clubissa.

Lapko saavutti 1995 raskaansarjan EM-pronssia Romaniassa.

Sittemmin 1997 Lapko eteni superraskaansarjan loppuotteluun Puolassa. Hän kohtasi isäntämaan Rafal Czerniakowskin, jonka Lapko voitti ja saavutti uransa ensimmäisen Euroopan mestaruuden.

Lapko oli mukana 1998 Norjassa järjestetyssä Euroopan Cupissa, johon oli kutsuttu edellisvuoden menestyneimmät Kyokushin-ottelijat. Lapko voitti loppuottelussa Pavel Mandokin, joka voitti sittemmin kaksikuukautta myöhemmin Euroopan superraskaansarjan mestaruuden.

Lapko saavutti uransa toisen Euroopan mestaruuden 1999 kotimaassaan Ukrainassa voitettuaan loppuottelussa Mihai Gorgoiun.

## Lähteet
Andri Kalašnikov

**Andri Mykolaiovytš Kalašnikov** (, s. 20. marraskuuta 1964 Kiova, Ukrainan SNT, Neuvostoliitto) on ukrainalainen kilpauransa päättänyt kreikkalais-roomalaisen tyylin painija, olympiamitalisti ja Euroopan mestari.

Arvokisamitalinsa 52 kilogramman painoluokassa saavuttanut Kalašnikov voitti olympiapronssia Atlantassa 1996, MM-pronssia Tampereella 1994 ja neljä EM-mitalia joista yhden Neuvostoliiton trikoissa. EM-mitaleista kirkkain oli Budapestin 1996 kulta. 54 kilogramman painoluokassa Kalašnikov sijoittui Sydneyn kesäolympialaisissa 2000 ja vuoden 1998 EM-kilpailuissa neljänneksi.

## Lähteet
* 
* Kalashnikov, Andriyj (UKR) International Wrestling Database 

### Viitteet
Senja Soitso

**Senja Soitso** (31. joulukuuta 1913 – 7. marraskuuta 2003) oli suomalainen näyttelijä, maskeeraaja ja kampaaja. Hän työskenteli valtaosan urastaan Suomen Filmiteollisuuden palveluksessa. Soitso teki lukuisia avustajanrooleja elokuvissa, joissa hänen päätyönään oli naamiointi.

## Ura
Soitso aloitti elokuvauransa kampaajana Teuvo Tulion melodraamassa *[[Taistelu Heikkilän talosta (vuoden 1936 elokuva)|Taistelu Heikkilän talosta]]* vuonna 1936. Hän toimi kymmenissä elokuvatuotannoissa naamioijana, viimeisen kerran 1963 Valentin Vaalan rikoselokuvassa *[[Totuus on armoton]]*.

Soitso teki avustajan rooleja yli 20 elokuvassa vuosina 1938–1946 ja viimeisen kerran vuonna 1968 Edvin Laineen elokuvassa *[[Täällä Pohjantähden alla (vuoden 1968 elokuva)|Täällä Pohjantähden alla]]*. Yksi huomattavimmista Soitson elokuvarooleista on Maijan osa Tulion melodraamassa  *[[Rakkauden risti]]* (1946).

## Lähteet
La Rochepot

**La Rochepot** on kunta Ranskassa Côte-d'Orin departementissa Bourgogne-Franche-Comtén alueella. Se sijaitsee noin 14 kilometriä Beaunen kaupungista lounaaseen.

Kunnan keskustassa oleva romaaninen Notre Dame de la Nativitén kirkko on peräisin 1100-luvulta, ja oli alkujaan luostarikirkko. Kirkon kellotorni on 1400-luvulta. Kirkkoa kunnostettiin ja uudelleen rakannettiin 1800-luvulla. Kunta on kasvanut keskiaikainen linnoituksen Château de La Rochepotin ympärille. Linna oli Potin aatelissuvun ja Burgundin herttuoiden neuvonantajien asuinpaikka. Linnassa on 1100-luvulta peräisin oleva kappeli sekä 1200- ja 1400-luvuilta peräisin olevat lasitetut kattotiilet.
 

## Tunnettuja kuntalaisia
*Philippe Pot (1428-1493), aatelinen ja diplomaatti


Tiedosto:Église de La Rochepot 001.jpg|Notre Dame de la Nativitén kirkko
Tiedosto:Chateau La Rochepot2.JPG|Château de La Rochepot


## Lähteet

## Aiheesta muualla
Ben Miles

**Ben Miles** (s. 1966 Wimbledon, Lontoo) on englantilainen teatteri-, televisio- ja elokuvanäyttelijä. 

Miles tunnetaan muun muassa televisiosarjoista *[[Paritellen]]* ja *[[The Crown (televisiosarja)|The Crown]]* (2016–2023). Edellisessä hän esitti Patrick Maitlandia, jälkimmäisessä Peter Townsendia. Muita televisiorooleja hänellä on ollut esimerkiksi sarjoissa *[[Black Mirror]]*, *[[Candlefordin postineiti]]*, *[[Epäilyksen polttopiste]]*, *[[Ontto kruunu]]*, *[[Rimakauhua ja rakkautta]]* ja *[[The Romanoffs]]*.

Miles on näytellyt myös elokuvissa *[[V niin kuin verikosto (elokuva)|V&nbsp;niin kuin verikosto]]* (2005), *[[Ninja Assassin]]* (2009), *[[Kultainen nainen (elokuva)|Kultainen nainen]]* (2015) ja *[[Red Joan]]* (2018). Lisäksi hän on esiintynyt muun muassa National Theatren, Old Vicin ja Royal Shakespeare Companyn näytelmissä.

## Lähteet

## Aiheesta muualla
* 
*
Loi-monikko

**Loi-monikko** on suomen itämurteille sekä karjalan ja inkeroisen kielille ominainen kieliopillinen piirre, jossa sanan tiettyihin taivutusmuotoihin lisätään ylimääräinen -lOi-tavu. Alkujaan muoto on kehittynyt selventämään yksikön eroa monikosta ja sitä käytetään sanoissa, joiden vartalo loppuu vokaaliin i, u, y, o tai ö. Loi-monikko esiintyy myös osassa länsimurteita Ruoveden ja Virtain ympäristössä, mutta puuttuu läntisimmistä kaakkois- ja savolaismurteista sekä Pihtiputaan-Lapinlahden-Lieksan linjan pohjoispuoliselta alueelta. Monikko on syntynyt todennäköisesti jo muinaiskarjalassa. Loi-monikon asema käyttöalueellaan on vahva eikä sitä voida pitää vielä ainakaan täysin väistyvänä murrepiirteenä, mistä kertovat sellaiset 1970-luvulla Jyväskylässä todetut muodot kuin *muoviloista*, *pomoloille* ja *desipelilöitä*.

## Esimerkkejä loi-monikosta
* tyttölöille "tytöille"
* taloloissa "taloissa"
* tuoliloilla "tuoleilla"
* ristilöitä "ristejä"

## Lähteet